Sergejs Bubka

Sergejs Bubka jeb Serhijs Bubka (; ; dzimis  Vorošilovgradā, Ukrainas PSR, PSRS) ir bijušais ukraiņu vieglatlēts, startējis kārtslēkšanas sacensībās. S. Bubka profesionāli ar kārtslēkšanu nodarbojās un startēja sacensībās laika posmā no 1981. līdz 2001. gadam. Līdz 1991. gadam pārstāvēja PSRS. Viņš bija pasaules rekorda īpašnieks stadionā (6,14 m), bijis arī rekordists telpās (6,15 m). Kopumā uzstādījis 35 pasaules rekordus (17 stadionā un 18 telpās).Bubka says farewell Top Lists: Pole Vault (Indoor) Top Lists: Pole Vault (Outdoor)  Pirmais vīrietis pasaulē, kas spējis pārvarēt 6,10 m augstumā novietotu latiņu, tāpat bijis pirmais, kas pārvarējis 6,00 m atzīmi, kopumā 6 metru atzīmi ir pārvarējis 45 sacensībās. 1988. gada Seulas vasaras olimpisko spēļu čempions, seškārtējs pasaules čempions (1983, 1987, 1991, 1993, 1995, 1997). PSRS Nopelniem bagātais sporta meistars (1983). Vairākkārt ticis atzīts par labāko vieglatlētu pasaulē.Mr. Sergey BUBKA 

Kopš 2005. gada ir Ukrainas Olimpiskās komitejas priekšsēdētājs, tāpat ir Starptautiskās Olimpiskās komitejas loceklis.

 Biogrāfija 
S. Bubka bija veiksmīgs vieglatlēts jau bērnībā, kad vēl nodarbojās ar 100 metru sprintu un tāllēkšanu, taču par pasaulslavenu sportistu viņš kļuva tikai tad, kad pievērsās kārtslēkšanai. 1983. gadā viņš uzvarēja pirmajā pasaules čempionātā Helsinkos, kad vēl pirms čempionātā nebija guvis vispasaules uzmanību. Nākamajā gadā viņš uzstādīja savu pirmo pasaules rekordu — viņš pārvarēja 5,75 m augstumā novietoto latiņu. Līdz PSRS sabrukumam 1991. gadā viņš pārstāvēja Padomju Savienību. Par saviem pasaules rekorda labojumiem, kas parasti tika laboti tikai par dažiem centimetriem, S. Bubka saņēma vairākus PSRS apbalvojumus un naudas prēmijas.

 Kārtslēkšanas karjera 
S. Bubka starptautiskajā sacensību arēnā parādījās 1981. gadā, kad Eiropas junioru čempionātā ieguva 7. vietu. 1983. gada pasaules čempionātā Helsinkos īpaši nepazīstamais S. Bubka uzvarēja un kļuva par pirmo pasaules čempionu šajā disciplīnā. Viņš pārvarēja 5,70 m. Nākamajos gados izpaudās S. Bubkas dominance kārtslēkšanas sektorā vieglatlētikas sacensību laikā, tai skaitā notika vairāki pasaules rekorda labojumi un viņš noteica kārtslēkšanas modi.

Savu pirmo pasaules rekordu viņš uzstādīja 1984. gada 26. maijā, kad pārvarēja 5,85 m, taču jau nākamajā nedēļā šis rezultāts tika uzlabots līdz pat 5,88 m. Mēnesi vēlāk pasaules rekords jau bija sasniedzis 5,90 m. Pirmoreiz savā mūžā un kārtslēkšanas vēsturē tika pārvarēta 6 metru atzīme, tas notika 1985. gada 13. jūlijā Parīzē. S. Bubkas konkurentiem ilgu laiku 6,00 m bija neaizsniedzama latiņa. Bez līdzvērtīgiem konkurentiem viņš uzlaboja savu rekordu nākamajos 10 gados, līdz sasniedza augstvērtīgāko rezultātu, kas pašlaik ir arī pasaules rekords, 6,14 metri. Rezultāts tika uzstādīts 1994. gadā.

S. Bubka ir pirmais kārtslēcējs, kas spējis uzlēkt 6,10 metru augstumā, pirmoreiz viņš to paveica 1991. gadā Spānijā. Taču 6,14 metru atzīmi S. Bubka sasniedza pēc tam, kad daži komentētāji izteicās, ka S. Bubkas profesionāļa karjera jau ir beigusies. Četru gadu laikā (no 1984. līdz 1988. gadam) viņš pasaules rekordu uzlaboja par 21 centimetru, tas bija vairāk nekā citi kārtslēcēji spēja paveikt iepriekšējos 12 gados. Kopumā 6 metru atzīmi ir pārvarējis 45 sacensībās, tas ir vairāk, nekā pārējie sportisti ir spējuši pārvarēt kopā ņemot.The Legendary Sergey Bubka  

S. Bubka oficiāli paziņoja par aiziešanu no profesionālā sporta 2001. gadā.

 Atsauces 

 Ārējās saites 

 Sergeja Bubkas oficiālā mājaslapa  

Kategorija:1963. gadā dzimušie
Kategorija:Luhanskā dzimušie
Kategorija:PSRS vieglatlēti
Kategorija:Ukrainas vieglatlēti
Kategorija:Ukrainas politiķi
Kategorija:1988. gada vasaras olimpisko spēļu dalībnieki
Kategorija:1992. gada vasaras olimpisko spēļu dalībnieki
Kategorija:2000. gada vasaras olimpisko spēļu dalībnieki
Kategorija:Pasaules rekordisti vieglatlētikā
Kategorija:PSRS Nopelniem bagātie sporta meistari
Kategorija:Starptautiskās Olimpiskās komitejas locekļi
Kategorija:1996. gada vasaras olimpisko spēļu dalībnieki
Kategorija:Ar Ļeņina ordeni apbalvotie
Kategorija:Ar Darba Sarkanā Karoga ordeni apbalvotie
Kategorija:Kārtslēcēji
Kategorija:Olimpiskie zelta medaļnieki vieglatlētikā
Kategorija:Ar Kņaza Jaroslava Gudrā ordeni apbalvotie
Kategorija:Padomju Savienības olimpiskie zelta medaļnieki
Kategorija:Ar ordeni "Par nopelniem" apbalvotie (Ukraina)
Kategorija:Ukrainas varoņi
Kategorija:Ar Valsts ordeni apbalvotie